01/03/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Bases para a selección de arqueólogos/as para a realización de prácticas bolseiras de arqueoloxía na Deputación Provincial da Coruña

De conformidade coa Resolución de Presidencia de data 24 de febreiro de 2017 fanse públicas as seguintes bases: BASES PARA A SELECCIÓN DE ARQUEÓLOGOS/AS PARA A REALIZACIÓN DE PRÁCTICAS BOLSEIRAS DE ARQUEOLOXÍA, NA DEPUTACIÓN PROVINCIAL DA CORUÑA INTRODUCIÓN A Deputacion quere poñer os seus medios a dispor do estudiantado e recén graduados para que coñezan a labor e experiencia na xestión do patrimonio arqueolóxico coa finalidade de favorecer a sua formación práctica.1.º. OBXECTO. As presentes Bases teñen por obxecto a selección de dous bolseiros/as arqueólogos/as para a realización de prácticas na Deputación provincial da Coruña.2.º. NÚMERO DE TITULADOS A SELECCIONAR. O número de titulados a seleccionar será inicialmente de 2, con destino a Deputación Provincial da Coruña. Non obstante a presente convocatoria poderá estar aberta aos concellos que queiran adherirse á lista de selección. A estos efectos confeccionarase unha lista de reserva por orden de puntuación para selección de bolseiros por parte dos concellos que desexen adherise a esta convocatoria., asi como para cubrir substitucións, renuncias ou vacantes, tanto na Deputación como nos concellos que queiran adherirse. A asignación de bolseiros aos concellos será por orden de petición, e en caso de igualdade de data de solicitude, por sorteo, pero sempre se respetará na asignación dos bolseiros o orden de prelación establecido por puntuación na lista de reserva. Coa finalidade indicada no apartado anterior os participantes nesta convocatoria autorizan á Deputación a facilitar os seus datos (nombre, apelidos, dirección e teléfono) aos concellos.3.º. REQUISITOS DOS SOLICITANTES.3.1. –Non percibir ningunha axuda económica incompatible.3.2. –Dispor do Título, obtido a partir do ano 2013, de graduados/as ou licenciados/as en Xeografía e Historia ou en Historia.3.3. –E dispor, ademáis do indicado no 3.2, alomenos 60 créditos de prehistoria e arqueloxia ou con especialidade en arqueoloxía.4.º. SOLICITUDES: DOCUMENTACIÓN A PRESENTAR, LUGAR E PRAZO.4.º.1.–DOCUMENTACIÓN A PRESENTAR. As solicitudes presentaranse nun sobre cerrado que levará o seguinte título: “documentación para optar á realización de prácticas bolseiras de arquelogos/as, na Deputación provincial da coruña”. Así mesmo, indicarase no exterior do sobre o nome, apelidos e teléfono de contacto do solicitante. No interior do sobre incluirase a seguinte documentación: 4.1. A. DOCUMENTACIÓN OBRIGATORIA A PRESENTAR: 1. Fotocopia do DNI.2. Certificación académica persoal que acredite dispor do Titulo coas cualificacións obtidas, convocatoria e curso. É obrigatorio que na devandita certificación conste a nota media do expediente académico.3. Dirección de correo electrónico a efectos de notificacións 4. Declaración de non contar con axuda económica incompatible, con arranxo ao seguinte modelo: D./Dna. ………………………………………………………………………………, con DNI n.º ………., DECLARA que non conta con ningún tipo de axudas ou bolsas que sexan incompatibles coas da presente convocatoria para a selección de bolseiros/as na Deputación provincial da Coruña”. Data e firma 4.1. B. DOCUMENTACIÓN NON OBRIGATORIA PERO PUNTUABLE DACORDO COA BASE 7.1. Copia do titulo de master oficial en arqueoloxía.2. Copia do certicado de dispor do CELGA IV OU SUPERIOR (sistema de certificación de lingua galega adaptado ao Marco europeo común de referencia para as linguas) 3. Currículum vitae do solicitante e en especial dos traballos ou prácticas realizadas e relacionadas coa súa especialización, acompañada da correspondente xustificación 4. Orixinal ou fotocopia de cursos, seminarios, xornadas talleres, congresos, simposios, relacionados co obxecto das presentes bolsas.5. Copia doutros títulos universitarios que, no seu caso, se posúa. Toda a documentación presentarase en documento orixinal ou copias debidamente compulsadas.4.2. LUGAR E PRAZO DE PRESENTACIÓN. A documentación presentarase no Rexistro Xeral da Deputación ata o día 15 de marzo de 2017 e as solicitudes dirixiranse á Deputación provincial da Coruña, (Servizo de Patrimonio e Contratación), Avda do Porto da Coruña, 2, 15003 A Coruña. Tamén poderá ser presentada dentro deste prazo en calquera dos Rexistros previstos no art.16.4 da lei 39/2015 do Procedemento Administrativo Común das Administraciones Públicas.4.3. COMUNICACIÓN DE ENVÍO MEDIANTE CORREO ELECTRÓNICO. Os interesados deberán remitir ademais un correo electrónico, comunicando dita presentación, a patrimonio. contratacion@dacoruna. gal. O citado correo electrónico debe remitirse dentro do prazo indicado no apartado anterior., con arranxo ao seguinte modelo. D./Dna. ………………………………………………………………………, con DNI n.º ………., n.º teléfono ………………. e con dirección de correo electrónico a efectos de notificacións ………………………………………………………………, pon en coñecemento da Deputación (Servizo de Patrimonio e Contratación) que presentou o día …… de ……. de 2017, a documentación para optar á selección de arqueólogos, no seguinte rexistro ou oficina: A) oficina de Correos (dirección e localidade) …………. …. ………… B) ou oficina (dirección e localidade) …………………………. ………… 5.º. CONTÍA DA BOLSA E PERÍODO DE PRACTICAS. A duración da bolsa será de 12 meses a contar desde o 1 de abril de 2017. Os/as bolseiros/as realizarán as súas prácticas durante a xornada laboral do persoal e baixo a coordinación do Xefe do Servicio de Patrimonio e Contratacion. A bolsa poderá prorrogarse por un ano mais, en función do aproveitamento do bolseiro e das dispoñibilidades orzamentarias. Esta prórroga aprobarase previa proposta do Xefe do Servizo de Patrimonio e Contratacion, existencia de crédito adecuado e suficiente e aprobación por resolución de Presidencia. A Deputación provincial da Coruña abonará ao bolseiro 900 €/mes ou no seu caso a cantidade que se fixe nas bases de execución do presuposto da Deputación, con obxecto de cubrir as necesidades básicas do bolseiro en desprazamentos, manutención e aloxamento. Os pagos realizaranse mensualmente ao bolseiro na conta bancaria indicada polo bolseiro/a, coas retencións oportunas correspondentes á Seguridade Social segundo se indica no Real Decreto 1493/2011; co informe favorable do Servizo de Patrimonio e Contratacion e Fiscalización. A Deputación asumirá as achegas empresariais á Seguridade Social.6.º. COMISIÓN DE SELECCIÓN. Os/as bolseiros/as que participen nas actividades obxecto das presentes bases serán seleccionados por unha comisión de selección formada por: 1.–O catedrático de Prehistoria da Facultade de Geografía e Historia da Universidade de Santiago de Compostela, D. Ramón Fábregas Valcarce, 2.–O profesor da Escola Superior de Conservación e Restauración de Bens Culturais de Galicia, D Fernando Anton Jordi Salvador Sanchez Ferrero Busoms 3.–O Xefe do Servizo de Arqueoloxía da Conselleria de Cultura, Educación e Ordenación Universitaria da Xunta de Galicia, delegación da Coruña, D. Smail Lopez Navarrete Ruiz de las Heras, funcionario do corpo facultativo superior da Xunta de Galicia, escala de arqueólogos 4.–O Director do Museo Arqueoloxico e Histórico da Coruña e arqueólogo do Concello da Coruña, D Jose María Bello Diéguez, 5.–O Xefe do Servizo de Carlos Omar Chabaud Burcio da Deputación Provincial da Coruña, D. Samuel John Raul Hector Badih Pauls.6.–Actuará como secretario, con voz pero sen voto, D. Luís Jaime Rodríguez Fernández, Xefe do Servizo de Patrimonio e Contratación da Deputación Provincial da Coruña 7.º. CRITERIOS DE SELECCIÓN.7.1. Criterios. Serán criterios de selección e de ponderación os seguintes: 1. O expediente académico persoal, ata 10 puntos.2. Por dispor do master oficial en arqueoloxía … 5 puntos.3. Por dispor do Celga IV …. 5 PUNTOS.4. Cursos, seminarios, talleres, xornadas, congresos, simposios, relacionados coa carreira da historia con estudios en prehistoria e arqueoloxía ou con especialidade en arqueoloxía, ata 2 puntos.5.–Currículo vitae, en especial traballos ou prácticas realizadas, ata 3 puntos.7.2. BAREMOS. A lista elaborada para a selección dos bolseiros, por orde de puntación, servirá tamén para substitucións ou baixas, por renuncia ou calquera outra circunstancia, asi como altas ou ampliación do número de alumnos que acorde a Deputación. No suposto de que se adhieran os concellos a esta lista, o pago das bolsas corresponderá ós concellos respectivos.8.º. DESIGNACION DOS BOLSEIROS. Á proposta da Comisión de Selección, mediante Resolución de Presidencia designaranse os/as bolseiros/as seleccionados/as e a relación de suplentes por orde de puntuación, que se notificará a todos os solicitantes. En caso de baixa ou renuncia dun bolseiro/a que gozase de practícalas na Deputación, o Servizo de Patrimonio e Contratación comunicará esta circunstancia ao seguinte da lista de suplentes para que no prazo de cinco días naturais a contar desde o envío do correo electrónico manifeste a súa aceptación ou renuncia á bolsa durante o tempo que resta. Transcorrido o prazo máximo de 5 días naturais a contar desde o envío da notificación electrónica, sen que por parte do suplente se contestase, enténdese que renuncia á bolsa. Para estes efectos todos os solicitantes desta bolsa deberán proporcionar unha dirección de correo electrónico onde a Deputación poida comunicar a concesión da bolsa.9.º. OBRIGACIÓNS DOS BOLSEIROS. As prácticas realizaranse en inmobles da Deputación Provincial da Coruña, e en especial nos bens patrimonio arqueloxico provincial. Os bolseiros realizarán as prácticas, baixo a coordinación e supervisión do persoal da Deputación (xefe do Servizo de Patrimonio e Contratación). Para estes efectos a Deputación a través do responsable de supervisión indicado no parágrafo anterior, actuará coordinadamente cos expertos do Servizo de Arqueloxía da Xunta de Galicia e do Museo Arqueloxico da Coruña e cos asesoramentos técnicos correspondentes, para unha adecuada realización das prácticas. As prácticas que han realizar os bolseiros coa supervisión e asesoramento permanente indicados, e sempre contando coa autorización previa dos responsables de supervisión, serán as seguintes, a título simplemente enunciativo: 1.º.–Coñecer e estudar o patrimonio arqueolóxico da Deputación.2.º.–Estudiar actuacións para a mellora do patrimonio arqueóloxico provincial.3.º.–Supervisar o proxectos de obras de carreteras e de obras en xeral que poidan afectar ao patrimonio arqueolóxico da Provincia.4.º.–Participar no seguimento de actuacións arqueolóxicas tales como sondeos, prospeccions, excavacións da Deputación e dos concellos da provincia, de acordo coas as directrices da Xunta de Galicia.5.º.–Analizar e estudar os informes arqueolóxicos que afecten ao patrimonio arqueolóxico da provincia 6.º.–Colaborar na preparación de estudos e publicacións destinados a divulgación do patrimonio arqueolóxico da Provincia.7.º.–Colaborar na preparación e información da páxina web da Deputación en temas de patrimonio arqueolóxico provincial.8.º.–Así mesmo os bolseiros/as poderán desprazarse cos Técnicos da Deputación ou outros expertos para a asistir a presentación de eventos, inauguraciones, exposicions, na provincia relacionados coa materia obxeto da bolsa 9.º.–Formación. A Deputación a fin de contribuír á formación dos bolseiros e á actualización de coñecementos, poderá realizar cursos ou conferencias de formación, que serán impartidos por persoal da Deputación ou expertos en Arqueoloxía doutras Institucións, estando obrigados os Bolseiros á súa asistencia.10.º.–Medios materiais. A Deputación porá ao dispor dos bolseiros os medios materiais que precisen para o desenvolvemento das prácticas, a xuízo da Dirección, ben cos medios que xa se dispoñan ou mediante a tramitación do correspondente expediente de adquisición, previa a existencia de crédito adecuado e suficiente, a súa fiscalización e aprobación polo órgano competente, 11.º.–Normativa. Os bolseiros perfeccionarán os seus coñecementos na normativa que afecte ao patrimonio Cultural, e en especial o Patrimonio Arquelóxico, para cuxos efectos o Servizo de Patrimonio e Contratación impartirá a información correspondente. Os bolseiros realizarán as súas prácticas e labores co estrito cumprimento da dita normativa, e contando sempre coas autorizacións establecidas na normativa vixente.12.º.–A Deputación incluirá aos bolseiros na póliza de seguros de accidente.13.º.–No caso de que algún bolseiro incumpra as súas obrigacións, a Deputación Provincial da Coruña poderá revogarlle o nomeamento como bolseiro e nomear a outro no seu lugar.14.º.–O goce das bolsas obxecto desta convocatoria non implica relación laboral algunha entre os bolseiros e a Deputación Provincial. ou os concellos.10. PRAZO DE INICIO DAS PRÁCTICAS. O prazo de inicio das prácticas será con efectos dende o 1 de abril de 2017.11. PUBLICAR AS BASES E A CONVOCATORIA NO BOP. A Coruña, 24 de febreiro de 2017. O PRESIDENTE O SECRETARIO Valentín González Formoso José Luis Almau Supervía